**Skuodo Bartuvos progimnazijos OPKUS (Olweus programos kokybės užtikrinimo sistemos) planas**

**2020-2021 mokslo metams**

**Skuodo Bartuvos progimnazija**

Progimnazijoje mokosi **569** mokiniai (**552** – Bartuvos progimnazijoje ir **17** Lenkimų S.Daukanto mokyklos-daugiafunkcio centro skyriuje), dirba **57** pedagoginiai darbuotojai ir **31** darbuotojas ne mokytojas (iš viso **88** darbuotojai). Sukomplektuotos naujai atvykusių mokinių 1a, 1b, 1c, 1d klasės, todėl klasės vadovės OPKUS programą įgyvendina nuo pirmųjų ugdymo metų. 1d, 4d, 6d, 7d, 7e klasėse ugdoma 15 didelių ir labai didelių specialiųjų ugdymosi poreikių turinčių mokinių, kurių mokytojos pagal galimybes vykdo patyčių prevencijos programą.

Progimnazijoje ugdymo procesas vyksta viename pastate. Po pastato modernizavimo (renovacijos) progimnazijos koridoriai yra durimis padalyti į atskiras erdves, o tai apsunkina priežiūros vykdymą. Pradinės klasės įsikūrusios rytiniame pastato korpuse, o 5-8 klasių mokomieji kabinetai yra vakarinėje ir centrinėje progimnazijos dalyse. Šalia progimnazijos pastato yra stadionas su sporto aikštynais, miesto ligoninė, daugiabučiai ir individualūs gyvenamieji namai. Progimnazijos teritorija yra neaptverta (aptverta tik PUG vaikų žaidimo aikštelė).

 Vadovaujantis Olweus mokinių apklausos rezultatais pastaraisiais metais yra stebimas patyčių masto mažėjimas. Palyginus su 2016 m. ir 2017 m. duomenis, buvo stebimas patyčių masto mažėjimas atitinkamai nuo 21,7% (2016-2017 m. m.) iki 17,2% (2017-2018 m. m.) ir iki 12,7% (2018-2019 m. m). 2019-2020 mokslo metais patyčių skaičius išaugo iki 16,6 %. Kad patyčių skaičius mažėtų, buvo sukurtos ir priimtos priemonės OPKUS veiklos efektyvinimui bei papildytas nuobaudų kopėtėlių pirmas punktas /2020-03-04/. O 2020 m. balandžio mėn. progimnazijos Nuobaudų kopėtėlės koreguotos ir pritaikytos nuotolinio mokymo(si) laikotarpiui.

 Patyčių prevencija ypač aktuali 6-7 klasių berniukams. Mergaitės daugiausiai patyčias patyrė koridoriuose / laiptinėse, pakeliui į / iš progimnazijos, klasėje be mokytojo, berniukai – koridoriuose / laiptinėse, progimnazijos kieme, pakeliui į / iš progimnazijos. Nustatytos dažniausios patyčių formos: žodinės patyčios, melas /gandai, išskyrimas tarp mergaičių, o tarp berniukų buvo fiksuotos ir fizinės patyčios.Progimnazijoje siekiama, kad patyčių tema taptų įprastine pokalbių su mokiniais tema. Vedamos reguliarios klasių valandėlės pagal OPPP modelį, daug dėmesio skiriama individualiam darbui su mokiniais, kurie patiria patyčias ir, kurie tyčiojasi iš kitų. Organizuojami renginiai, akcijos patyčių prevencijos tema. Socialinės pedagogės, psichologė teikia pagalbą klasių vadovams vykdant prevencinę veiklą (individualus darbas su mokiniais, korekciniai pokalbiai, susitikimai su mokinių skriaudėjų tėvais progimnazijoje, administracijos posėdžiai, projektai, prevenciniai renginiai ir kt.).

Specialiojo ugdymo klasių mokytojos nuolat kalbasi su savo mokiniais patyčių tema, moko vaikus pageidaujamo elgesio. Visi darbuotojai susipažinę ir geba taikyti Olweus programos procedūras sprendžiant patyčių atvejus. Procedūros primenamos viso progimnazijos personalo susirinkimuose, taikomos praktikoje, fiksuojamos Patyčių atvejų registravimo žurnale. Apie procedūras ir susitarimus kalbama administracijos, mokytojų tarybos posėdžiuose (protokolai). Kiekvienais mokslo metais mokinių tėvai / globėjai detaliai informuojami apie progimnazijos patyčių prevencijos veiklą ir su ja susijusių problemų sprendimus bent viename bendrame visos progimnazijos tėvų susirinkime ir bent viename kiekvienos klasės tėvų susirinkime.

Rengiant OPKUS planą 2020-2021 mokslo metams buvo remtasi praėjusių mokslo metų OPKUS plano įgyvendinimo analize, KK ir MSG susirinkimų nutarimais, mokinių internetinės apklausos apie patyčias progimnazijoje rezultatais.

**Progimnazijos įsipareigojimai. Įstatyminė bazė. Olweus programos standartas**

 Skuodo Bartuvos progimnazija dirba vadovaudamasi Lietuvos Respublikos Švietimo įstatymu, progimnazijos nuostatais, strateginiu ir metiniu veiklos planais, progimnazijos darbo tvarkos taisyklėmis ir kitais teisės aktais. Siekiant sumažinti patyčių mastą progimnazijoje, vadovaujamasi Lietuvos Respublikos Vaiko teisių apsaugos pagrindų įstatymu, Olweus programos kokybės užtikrinimo standartu.

 Mokykla pradėjo diegti OPPP 2009 metais, o OPKUS pradėta įgyvendinti nuo 2011 metų rugsėjo 1 dienos. Nuo 2013 metų spalio 7 dienos progimnazija yra sertifikuota Olweus mokykla. 2017 m. gegužės mėnesį progimnazijoje vyko OPPP auditas, sertifikato galiojimas pratęstas 1 mokslo metams, o 2018 m. gegužės mėnesį progimnazijoje vyko OPPP auditas, sertifikato galiojimas pratęstas 2 mokslo metams.

 **Tikslas –** Užtikrinti „Olweus“ patyčių prevencijos programoje taikomų priemonių tęstinumą ir įgyvendinimą.

 **Uždaviniai:**

 1. Laikytis „Olweus“ programos standarto reikalavimų.

 2. Laikytis „Olweus“ kokybės užtikrinimo plano 2020–2021 mokslo metais.

 3. Tobulinti ir koreguoti OPKUS veiklą atsižvelgiant į tyrimo rezultatus.

 4. Organizuoti renginius, skirtus patyčių prevencijai, įtraukiant bendruomenės narius į veiklas.

 5. Gerinti mokyklos mikroklimatą mažinant patyčių mastą.

 6. Stiprinti bendravimą ir bendradarbiavimą tarp mokytojų, mokyklos darbuotojų ir mokinių tėvų (globėjų).

 **Plano paruošimas ir tvirtinimas**

 Planas parengtas 2020 -2021 mokslo metams. Planas tvirtinamas progimnazijos Direktoriaus ir įsigalioja nuo patvirtinimo datos. Planas paskelbtas progimnazijos internetinėje svetainėje [www.bartuva.lt](http://www.bartuva.lt/) .

 **OPKUS planas 2020 -2021 mokslo metams**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos turinys** | **Data** | **Dokumentas** | **Atsakingas asmuo** | **Dokumento pateikimo galutinis terminas** |
| 1. | Mokytojų ir aptarnaujančio personalo susirinkimai. | 2020 m. rugpjūtis ir 2021 m. birželis. | C1, C4 | Direktorius | Kitą dieną po susirinkimo. |
| 2. | 5 MSG susirinkimai. | 2020 m. spalis, gruodis, 2021 m. sausis, balandis, birželis (pagal progimnazijos mėnesių planus). | R1 | MSG vadovės | Kitą dieną po susirinkimo. |
| 3. | Koordinacinio komiteto susirinkimai. | 2020 m. rugsėjis, lapkritis, 2020 m. sausis, kovas, birželis. | Protokolai | DirektoriusKoordinatorius | Kitą dieną po susirinkimo. |
| 4. | Mokymai naujiems programos nariams. | 2020 m. spalis-lapkritis. | R3 | Instruktorė | Kitą dieną po mokymų. |
| 5. | Mokinių apklausa. | 2020 m. lapkritis. | C1 | DirektoriusInstruktoriusKoordinatorius | Gavus tyrimo rezultatus |
| 6. | Priežiūros progimnazijoje vykdymo grafiko sudarymas ir koregavimas. | 2020 m. rugsėjis ir 2021 m. sausis. | C1 | DirektoriusKoordinatorius | 2020 m. rugsėjis 2021 m. sausis |
|  | Priežiūros progimnazijoje pertraukų metu vykdymas. | Visus mokslo metus. | Planas | DirektoriusKoordinatorius | 2020 m. gruodžio mėn. ir 2021 m. birželio mėn. |
| 7. | Keturių taisyklių prieš patyčias reguliarus naudojimas. | Visus mokslo metus. | C2 | 1-8 klasių vadovės | 2020 m. gruodžio mėn. ir 2021 m. birželio mėn. |
| 8. | 1-8 klasių valandėlės pagal OPPP modelį. | Du kartus per mėnesį (mėnesio nelyginės savaitės). | R2 | 1-8 klasių vadovės | Kitą dieną po klasės valandėlės. |
| 9. | Mokinių savivaldos susirinkimai. | 2020 m. spalis ir 2021 m. vasaris | R4, C3 | Direktoriaus pavaduotoja ugdymui, atsakinga už mokinių savivaldos veiklą | Kitą dieną po susirinkimo. |
| 10. | Individualūs pokalbiai su mokiniais. | Visus mokslo metus. | C2 | 1-8 klasių vadovės | 2020 m. gruodžio mėn. ir 2021 m. birželio mėn. |
| 11. | Tėvų (globėjų, rūpintojų) informavimas apie OPKUS visuotiniame susirinkime. | Mokslo metų eigoje. | C1 | Direktorius | 2021 m. birželio mėn. |
| 12. | Tėvų (globėjų, rūpintojų) švietimas patyčių prevencijos klausimais 1-8 klasių susirinkimuose. | 2 kartus per mokslo metus: 2020 m. rugsėjis ir 2021 m. vasario-gegužės mėn. (pagal klasių vadovių veiklos planus). | C2 | 1-8 klasių vadovės | Kitą dieną po susirinkimo. |
| 13. | OPKUS plano rengimas ir tvirtinimas. | 2020 m. rugsėjis | Planas | Direktorius | 2020 m. rugsėjis |
| 14. | Priminimas mokytojams ir aptarnaujančiam personalui apie P1 procedūras. | 2020 m. rugpjūtis | P1C1 | Visi mokytojai, aptarnaujančio personalo darbuotojai, Direktorius | 2020 m. rugpjūčio 28 d.2021 m. birželio mėn. |
| 15. | Nukrypimų fiksavimas ir trūkumų pašalinimas. | Užfiksavus nukrypimą | A1/A2 | KoordinatorėDirektorius | Pastebėjus nukrypimą.Pašalinus nukrypimą. |
| 16. | Instruktoriaus susitikimai su bendruomenės nariais. | Mokslo metų eigoje |  | Instruktorius | Pagal reikalą. |
| 17. | Informacinės medžiagos apieOlweus patyčių prevencijosprogramą atnaujinimas progimnazijos internetiniamepuslapyje. | Visus mokslo metus | Protokolai, planas | KoordinatorėDirektorius | 2021 m. birželio mėn. |
| 18. | Organizuoti renginius patyčių prevencijos tema, kaupti gerąją patirtį. | Progimnazijos veiklos planasKlasės vad. panai | Visus metus |  Koordinatorė1-8 klasių vadovės | 2021 m. birželio mėn. |